Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 514/11/7712	Svidník, 5.4.2012
EEČ : 2-60-27-2012

U Z N E S E N I E

Trestná vec:	obvinená XXXXX  
Prečin:	podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Svidník
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
dňa 10.9.2011 v čase okolo 20.00 hod. na Lipovej ul. vo Svidníku na požiadania ml. Milana B. u seba ukryla finančnú hotovosť v sume 15,- eur hoci vedela, že ide o peniaze získané trestnou činnosťou,
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
18 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením Obvodného oddelenia PZ vo Svidníku č. ORP-393/SK-SK-2011 zo dňa 27.12.2011 bolo ml. XXXXX podľa § 206 ods. 1 Tr. por. vznesené obvinenie pre skutok kvalifikovaný ako prečin podielníctva podľa § 231 ods. 1 písm. a/ Tr. zák., ktorého sa mala dopustiť na skutkovom základe uvádzanom vyššie. 
	Z obsahu vyšetrovacieho spisu vyplýva, že obvinená sa k spáchaniu skutku v celom rozsahu priznala, svoje konanie oľutovala a súčasne vyhlásila, že s podmienečným zastavením trestného stíhania súhlasí. Ukryté peniaze vydala policajným orgánom a tieto boli vrátené poškodenému. 
	Obvinená je v detskom domove, ako aj učilišti hodnotená priemerne. Podľa odpisu z registra trestov súdne trestaná nebola. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie, ak obvinený  
a/ vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne,
b/ nahradil škodu, ak bola činom spôsobená, alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a 
c/ vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
	Nakoľko obvinená splnila zákonné podmienky pre postup podľa citovaného ustanovenia, bolo potrebné rozhodnúť tak ako sa uvádza vo výrokovej časti.	
	V zmysle § 216 ods. 2 Tr. por. bola obvinenej určená skúšobná doba podmienečného zastavenia trestného stíhania v trvaní 18 mesiacov. 
	Ak obvinená v priebehu skúšobnej doby povedie riadny život, rozhodne orgán, ktorý trestné stíhanie v prvom stupni podmienečne zastavil, že sa obvinená osvedčila. 
	Inak rozhodne a to prípadne aj počas skúšobnej doby, že sa v trestnom stíhaní pokračuje (§ 217 ods. 1 Tr. por.).
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ernest Hošík
prokurátor